Att: HR-ansvarlig Peder Pedersen

Lillehammer, 10.04.16

**SØKNAD PÅ STILLING SOM RESEPSJONIST – GJØVIK**

Jeg viser til annonse på adecco.no og søker ledig stilling som resepsjonist med enklere økonomioppgaver hos Adeccos kunde.

Jeg holder på å avslutte min Bachelorgrad i økonomi og administrasjon og er ledig for heltidsjobb fra 1. juni. Studiet har gitt med solid erfaring innen bedriftsøkonomi og ulike administrasjonsfag. Ved siden av studier har jeg hatt ulike verv, kan blant annet nevne leder for årets «bedrifts dag» hvor vi satt ny rekord for antall besøkende. Her hadde vi stort fokus på god branding på ulike plattformer i flere uker før årets «bedrifts dag».

Ønske om heltidsjobb og nye utfordringer, spesielt innenfor økonomi og administrative oppgaver, gjør at jeg finner stillingen som kontormedarbeider meget interessant. I tillegg til studier har jeg jobbet deltid som resepsjonist ved et advokatkontor hvor jeg hadde sekretæroppgaver som referatskriving, ansvar for post og godkjenning av fakturaer. Her fikk jeg god kunnskap i Agresso.

Jeg er svært strukturert, effektiv og pliktoppfyllende, noe også mine resultater fra studier vil vise da jeg evnet å jobbe deltid ved siden av fulltidsstudier i tre år.

Jeg ser frem til å høre fra dere.

Med vennlig hilsen,
Per Olsen

Vedlegg: CV-Per-Olsen.doc